Diari Oficial de la Generalitat Valenciana


Sumari del DOGV 7554, del 23-06-2015 (2015/5897)

ACORD de 19 de juny de 2015, del Consell pel qual s'autoritza el conseller de Sanitat perquè aprove tres expedients d'enriquiment injust (14/2015, 18/2015 i 29/2015) i la imputació, a càrrec del Pressupost de la Generalitat de l'exercici 2015, de les obligacions arreplegades en els indicats expedients i que han sigut contretes durant l'exercici 2014 i anteriors per la prestació de diferents servicis i subministraments als distints centres de gestió de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7554

Data del DOGV
:   23-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5897


Data del document
:   19-06-2015

Organisme emissor
:   Conselleria de Sanitat

Tipus de document
:   Acord

ACORD de 19 de juny de 2015, del Consell pel qual s'autoritza el conseller de Sanitat perquè aprove tres expedients d'enriquiment injust (14/2015, 18/2015 i 29/2015) i la imputació, a càrrec del Pressupost de la Generalitat de l'exercici 2015, de les obligacions arreplegades en els indicats expedients i que han sigut contretes durant l'exercici 2014 i anteriors per la prestació de diferents servicis i subministraments als distints centres de gestió de la Conselleria de Sanitat. [2015/5897]  
El Consell, en la reunió del dia 19 de juny de 2015, va adoptar l'acord següent:  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller de Sanitat resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació dels referits expedients ve justificada per la necessitat d'atendre el compliment de les obligacions econòmiques de la Generalitat, perquè s'han rebut satisfactòriament els servicis i subministraments de les empreses a la Conselleria de Sanitat.  
  
Per l'anteriorment exposat, en compliment del que disposa l'article 39.5 i 106.3 de la Llei 1/2015, de 6 de febrer, de la Generalitat, i en el Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat, amb l'informe favorable de la Intervenció General de la Generalitat i a proposta del conseller de Sanitat, el Consell  
  
  
ACORDA  
  
Primer  
Autoritzar l'aprovació dels expedients d'enriquiment injust 14/2015, 18/2015 i 29/2015 pel titular de la Conselleria de Sanitat.  
  
  
Segon  
Autoritzar la imputació al pressupost ordinari de la Conselleria de Sanitat de les obligacions contretes pels imports de 31.883,50 euros, 126.446,82 euros, i 1.072.570,82 euros, (IVA inclòs), respectivament, per cada un dels expedients indicats, a favor de les distintes empreses, les quals han realitzat de conformitat els servicis i subministraments a la Conselleria de Sanitat durant l'exercici 2014 i anteriors.  
  
  
València, 19 de juny de 2015  
  
La consellera secretària,  
MARÍA JOSÉ CATALÁ VERDET